laion/Wikipedia-Exotic huggingface dataset:
Zotye Z700

Zotye Z700 היא מכונית משפחתית גדולה מתוצרת יצרנית הרכב הסינית Zotye Auto (אנ') (שם רשמי: "Zotye International Automobile Trading Co., Ltd", שם בסינית: "众泰汽车") אשר מיוצרת בין השנים 2015 ועד היום. , 4 דלתות - סדאן. 5 נוסעים. מנוע קדמי. מנוע בנזין: 1.8 ליטר. מנוע הנעה קדמית. מחיר היחידה מדגם "Zotye Z700" בסין עמד על 105,800-165,000 רנמינבי (שנת 2015). בשנת 2018 עבר הדגם מתיחת פנים. הדגם החדש קרוי "Zotye Z700H". דגם "Zotye Z700" דגם "Zotye Z700" דגם "Zotye Z700" דגם "Zotye Z700" דומי X5 Zotye T500 Zotye T700 Zotye Z100 Zotye Z300 Zotye Z500 מדיה וקבצים בנושא Zotye Z700 בוויקישיתוף Zotye Z700, סרטון באתר יוטיוב דגם "Zotye Z700" carnewschina.com/2015/09/16/official-photos-of-the-zotye-z700-sedan-for-china דגם "Zotye Z700" לשוק הסיני carnewschina.com/2014/04/01/this-is-the-zotye-z500-for-the-china-car-market דגם "Zotye Z700" - מכונית הדגל החדשה של "zotye" wautom.com/2015/04/zotye-t700-the-new-flagship-of-zotye דגם "Zotye Z700H" autohome.com.cn/news/201710/907888
Dschinghis Khan

Dschinghis Khan (בעברית: ג'ינגיס חאן) הוא שיר גרמני אשר נכתב על ידי ברנד מנונגר והולחן על ידי ראלף זיגל. השיר עוסק בדמותו של ג'ינגיס חאן, המצביא המונגולי הנודע אשר הטיל את אימתו על כל העולם ולקח לו כל אשה שבה חשק. השיר נכתב על ידי ברנד מנונגר והולחן על ידי ראלף זיגל. השיר ייצג את גרמניה המערבית באירוויזיון 1979 והגיע למקום הרביעי. חברי להקת ג'ינגיס חאן שרו את השיר תוך שהם לובשים תלבושות ססגוניות, ואחד מהם, לואיס פוטרגיטר, אף התחפש לג'ינגיס חאן עצמו ורקד ריקוד מזרחי בינות לחבריו. לאחר הופעתה באירוויזיון, הלהקה התפרסמה מאוד, ובשנות ה-80 הייתה ידועה בכל רחבי אירופה, ובעיקר בגרמניה, ברית המועצות ויפן, ואף זכו להכרה בארצות הברית. השיר תורגם לשפות רבות. הזמר הפיני פרדריק תרגם את השיר לפינית בשם "Tsingis Khan" באלבום שנשא את אותו השם. המלחין של השיר המקורי, ראלף זיגל, כל כך נהנה מהגרסה עד שהוא הציע לפרדריק לתרגם ולשיר גם שיר נוסף של להקת ג'ינגיס חאן - "שייח ח'ליף עומר" (בגרמנית: Hadschi Halef Omar). פרדריק נענה להצעה ושר את השיר בשם "שייח עלי חסן" (בפינית: Sheikki Ali Hassan). הלהקה הצ'ילאנית "מאליבו" (MALIBÚ) הוציאה גרסה בספרדית לשיר. גרסה ידועה נוספת, היא גרסה ביפנית בביצוע להקת הבנות הפופולרית "Berryz Kobo". זו גרסה עדינה ומרוככת מעט של השיר, אשר אינה כוללת רמיזות מיניות או סיפורים על צריכת משקאות אלכוהוליים. השיר זכה גם לגרסאות בקוריאנית, שוודית, פורטוגזית, יוונית ותאילנדית. הזמר הספרדי איוואן פרסם גרסת כיסוי של השיר בשם "סין אמור". בישראל נחשב ג'ינגיס חאן לאחד השירים המזוהים ביותר עם תחרות האירוויזיון לדורותיה, והופעתה הססגונית של הלהקה בעת ביצוע השיר באירוויזיון 1979 נחקקה עמוק בזיכרון הישראלי. על כך תעיד העובדה שהשיר והמופע הנלווה אליו השתלבו בעלילת הקומדיה זוכת פרס האקדמיה הישראלית הללויה, ולואיס פוטרגיטר המחופש לג'ינגיס חאן אף מופיע כדמות בסרט בגילומו של השחקן הישראלי הראל נוף. השיר זכה בישראל למספר גרסאות כיסוי בעלות אופי פוליטי, הן מימין והן משמאל. בציבור החרדי התפרסם השיר תודות לגרסת הכיסוי של מרדכי בן-דוד - "יידן" אשר גם נכללה באלבומו "ירושלים לא למכירה". בן דוד הכניס למנגינת השיר מילים ביידיש העוסקות בביאת המשיח. השיר "יידן" פופולרי בציבור החרדי עד היום. הוא אף זכה לצעדי ריקוד מיוחדים. מידע על היצירה "Dschinghis Khan" באתר מיוזיק בריינז מידע על הסינגל "Dschinghis Khan" באתר מיוזיק בריינז מידע על היצירה "Dschinghis Khan" באתר Discogs מילות השיר "Dschinghis Khan" באתר Genius גרסאות נוספות ל"Dschinghis Khan" באתר SecondHandSongs מידע על הרצועה "Dschinghis Khan" באתר ספוטיפיי מילות השיר (בגרמנית) (באנגלית) גלגולו של ניגון: ג'ינג'ס חאן, קומט אַהיים! ג'ינגיס חאן ולהקתו השיר בביצועו של פרדריק השיר בביצועו של פרדריק השיר בביצוע להקת מאליבו השיר בביצוע להקת בריז קובו השיר בביצועו של איוואן "ביבי כאן הו הא" בתוכנית הכל שפיט ג'ינגיס חאן בשייח ג'ראח השיר בביצוע מרדכי בן-דוד How to Line Dance: Yidden
רכס קולוסיאום (אנטארקטיקה)

רכס קולוסיאום (באנגלית: Colosseum Ridge) הוא רכס הרים בהרי דרווין שבאנטארקטיקה. הרכס מצוי בין רכס האסקל לבין גבעת ריצ'רדסון. הרכס כולל מספר פסגות פימידליות וחמישה קרקסים קרחוניים גדולים. הרכס מתנשא לגובה של 1,394 מטרים מעל פני הים. הרכס מופה על ידי משלחת החקר האנטארקטית של אוניברסיטת וולינגטון מוולינגטון שבניו זילנד, אשר חקרה את אנטארקטיקה בעונת מחקר 1963–1962. מראהו של הרכס דומה לקולוסיאום שברומא, ומכאן שמו. • UNITED STATES GEOLOGICAL SURVEY, GAZETTEER OF THE ANTARCTIC, 1989 רכס קולוסיאום באתר הסקר הגאולוגי של ארצות הברית רכס קולוסיאום באתר הגאזט האנטארקטי של ממשלת אוסטרליה רכס קולוסיאום באתר הגאזט האנטארקטי המשווה SCAR של ממשלת אוסטרליה תצלום לוויין של אזור רכס קולוסיאום מפת אזור רכס קולוסיאום מידע גאוגרפי והיסטורי מידע גאוגרפי
רכס קולוסיאום

האם התכוונתם ל... רכס קולוסיאום (אנטארקטיקה) – רכס הרים בהרי דרווין שבאנטארקטיקה רכס קולוסיאום (ניו זילנד) – רכס הרים באי הדרומי של ניו זילנד
שלמה גורפינקל

שלמה גורפינקל (30 באוגוסט 1914 – 11 ביולי 1948) היה רופא, חבר המחתרת של גטו וילנה, פרטיזן לוחם ורופא בחיל הרפואה שנהרג מפגיעת פגז במלחמת העצמאות. נולד ביום ח' באלול תרע"ד (30.8.1914) בעיר יליזבתגרד באימפריה הרוסית (כיום – קרופיבניצקי, שבאוקראינה). בגיל שמונה שנים, לאחר שהתייתם מאביו, עבר עם אמו לווילנה שבליטא. הצטיין בלימודיו ובסיום לימודיו בגימנסיה המשיך ללימודים גבוהים באוניברסיטה והוסמך כדוקטור לרפואה. עם הקמת גטו בווילנה, בספטמבר 1941, היה ממארגני העבודה הרפואית בבית החולים היהודי. הצטרף לארגון הפרטיזנים המאוחד (פפא"ו ; FPO), המחתרת החשאית שקמה בגטו ופעלה נגד הגרמנים. עם חיסול הגטו יצאו הוא ורעייתו אמה עם הקבוצה הפרטיזנית האחרונה דרך צינורות הביוב יחד עם אבא קובנר. במשך שנה ומחצה שימש רופא לפרטיזנים ביער רודניקי שעל יד וילנה. ביערות, בתנאים קשים, עם מעט ציוד רפואי, ארגן את השירות הרפואי בכל האזור. המפקדה הרוסית העליונה העניקה לו אות הצטיינות על שירותו. לאחר שחרור וילנה על ידי הצבא האדום החל ד"ר גורפינקל לעבוד במחלקת הבריאות ועלה לדרגת מנהל מדיני של המחלקה הרפואית במערך ההגנה האנטי-אווירית בליטא. בתחילת שנת 1945 יצא מווילנה, עם רעייתו ואבא קובנר, בקבוצה החלוצית הראשונה, במטרה להגיע לארץ ישראל. לאחר שקיבלו את רישיון העלייה, באוקטובר 1945, עלו שלמה ורעייתו לארץ בספינה טרנסילבניה. במשך שנתיים השתלם בבית החולים "הדסה" בירושלים ובסוף שנת 1947 נתקבל שלמה כמומחה במכון הרנטגן של בית החולים "הדסה" בירושלים. בחורף 1948, עם תחילת מאורעות מלחמת העצמאות, הקדיש הרבה מזמנו לשירות רפואי לנפגעי ה"הגנה". גם רעייתו השתתפה בהגנת העיר. בראשית המלחמה שימש כרופא גדודי בפלוגת השירות הרפואי של "הדסה", ב־1 ביוני 1948 נקרא לגיוס מלא. הוא הוצב כרופא בדרגת סגן בגדוד 64 של חטיבת "עציוני" (חטיבת ירושלים) – חטיבה מספר 6 ב"הגנה". ביולי 1948 נשלח לארגן מחדש את העזרה הרפואית לאחד מגדודי הפלמ"ח שחנה באזור שער הגיא. ביום ד' בתמוז תש"ח (11.7.1948), באחד מגלי ההפגזות הקשים שפקדו את ירושלים, ליד קפה "אימפריאל" בירושלים, פגע בו פגז האויב והרגו. עמו נפל החובש שליווה אותו. שלמה היה בן שלושים וארבע בנפלו. נטמן בשייח' באדר א', וביום כ"ח באלול תש"י (10.9.1950) הועבר למנוחת עולמים בבית העלמין הצבאי בהר הרצל בירושלים. הותיר רעיה – אמה. ארגון הפרטיזנים המאוחד יוסף גלזמן אבא קובנר איסר לובוצקי יצחק ארד, וילנה היהודית במאבק ובכליון, הוצאת יד ושם, אונ' תל אביב, וספרית פועלים, תל אביב, תשל"ו. חיים לזר, חורבן ומרד, מוזיאון הלוחמים והפרטיזאנים; בית ז'בוטינסקי, תשמ"ח 1988 עשהאל לובוצקי, לא דרכי האחרונה, תל אביב: ידיעות ספרים, 2017, מסת"ב 9789655641028 שלמה גורפינקל באתר מוזיאון הלוחם היהודי במלחמת העולם השנייה סגן ד"ר שלמה גורפינקל (אורכב 20.06.2020 בארכיון Wayback Machine) באתר להנצחת חללי חיל הרפואה ספר הפרטיזנים היהודים, כרך א, מרחביה 1959 ,עמ' 128. עשהאל לובוצקי, לא דרכי האחרונה, הוצאת ידיעות ספרים, 2017. חיי הפרטיזנים, עמודים 94-113 קרבנות הפגזה והפצצה בירושלים, המשקיף, 14.7.1948
אלכס לונדקוויסט

אלכס לונדקוויסט (בשוודית: Alex Lundqvist; נולד ב-14 באפריל 1972) הוא דוגמן שוודי. לונדקוויסט נולד בסטוקהולם והחל לדגמן בשנת 1996 שנפגש עם צלם האופנה ברוס וובר. הוא הופיע בקמפיין של ורסצ'ה והוביל את הקמפיין של קארל לאגרפלד באירופה ואת הקמפיין של חברת הביגוד "Guess" בארצות הברית ביחד עם הדוגמנית לטיסיה קסטה. הוא הופיע במגזינים GQ, פלייגרל, ווג וElle. הוא עבד עבור מספר מעצבים בניו יורק ונחשב לאחד הדוגמנים המובילים בעולם. ב-1995 התראיין לתוכנית האופנה של MTV "בית הסגנון" (House of Style). ב-2002 שיחק בסרט הטלוויזיה הצרפתי "Total Romance" ובסרט ההמשך שלו. ב-2007 הופיע בקליף לשיר "Clumsy" של פרגי. אלכס לונדקוויסט, במסד הנתונים הקולנועיים IMDb (באנגלית) Douglas Elliman, theeklundgomesteam.elliman.com Alex Lundqvist - Model, MODELS.com Alex Lundqvist - Fashion Supermodels - The Fashion eZine, fashion.lilithezine.com alex lundqvist gör comeback, Daniel Lindström, ‏2007-10-24 (בשוודית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הילד (סרט, 2016)

"הילד" (באנגלית: The Boy) הוא סרט אימה אשר בוים על ידי ויליאם ברנט בל, לפי תסריט שכתב סטייסי מנאר. את הדמויות הראשיות מגלמים לורן כהן ורופרט אוונס. בתפקידי משנה עיקריים משחקים דיאנה הרדקאסל וג'ים נורטון. הסרט יצא לאקרנים ב-22 בינואר 2016, בהפצת STX Entertainment. גרטה אוונס, אמריקאית צעירה ממונטנה, נשכרת כאומנת על ידי משפחת היילשייר. לאחר מכן, מגיעה גרטה אל עיירת המשפחה הנמצאת בבריטניה. היא נכנסת אל בית המשפחה ונפגשת עם בני הזוג היילשייר. הם מכירים אחד את השני ואז מספרים לי כי הילד שלהם הוא בובת חרסינה, הנענית לשם ברהאמס. לאחר המפגש, משפחת היילשייר נוסעת ומשאירה את גרטה עם ברהאמס. לפני שהם נוסעים, הם מספרים לה שהיא האומנת היחידה אשר ברהאמס הסכים שתטפל בו. בהמשך הסרט, מגלה גרטה את הסוד שהסתירה משפחת היילשיירס, תוך שהיא עוברת מסכת הפחדות. אתר האינטרנט הרשמי של הילד (באנגלית) "הילד", במסד הנתונים הקולנועיים IMDb (באנגלית) "הילד", באתר AllMovie (באנגלית) "הילד", באתר Rotten Tomatoes (באנגלית) "הילד", באתר Box Office Mojo (באנגלית) "הילד", באתר Metacritic (באנגלית) "הילד", במסד הנתונים הקולנועיים KinoPoisk (ברוסית) The Boy (2016) (באנגלית), נבדק ב-2019-04-05 The Boy (2015), BFI (באנגלית)
אודאיפור

אודאיפור (בהינדי: उदयपुर) היא עיר גדולה בהודו. העיר ממוקמת במחוז אודאיפור שבמדינה ההודית ראג'סטאן. אודאיפור ממוקמת בגובה 600 מטרים מעל פני הים ומספר התושבים בעיר היה 451,100 נכון ל-2011. אודאיפור ("עיר הזריחה") הפכה לבירת מדינת הנסיך אודאיפור בשנת 1568 על ידי מהראג'ה אודאי סינג. העיר מוקפת חומה וארמון העיר שבנה המהראג'ה בשנת 1570. אודאיפור היא מרכז תוצרת חקלאית. במפעלים שבעיר מייצרים כימיקלים, אזבסט וחימר. בתעשיות הזעירות מיוצרות גם עבודות יד מבד, רקמה, שנהב ולכה. בנוסף לכך יש בעיר כמה בתי חולים, מוזיאון ואוניברסיטת מוהלל סוחדיה. שלוש העונות העיקריות באודאיפור הן עונת הקיץ, עונת המונסון ועונת החורף. היות שהעיר ממוקמת באזור המדבר של ראג'סטאן, האקלים ומזג האוויר באודאיפור הוא לרוב חם. עונת הקיץ מתחילה מאמצע מרץ ונמשכת עד יוני כאשר בתקופה זו הטמפרטורה הממוצעת נעה בין 23 מעלות צלזיוס ל-44 מעלות צלזיוס. עונת המונסונים מתחילה ביולי ונמשכת עד אוקטובר. עונת החורף מתחילה מאוקטובר ונמשכת עד מרץ. תקופת החורף ותקופת המונסונים הם התקופות הכי מוצלחות לבקר בעיר. עונת התיירות בעיר בדרך כלל נמשכת מאמצע ספטמבר עד סוף מרץ או תחילת אפריל. אפילו חודש ינואר, החודש הקר ביותר בשנה באזור אודאיפור, מאופיין במזג אוויר בהיר, שטוף שמש, ובטמפרטורה מקסימלית סביב 28.3 מעלות צלזיוס. אתר האינטרנט הרשמי של אודאיפור (באנגלית) אודאיפור, באתר אנציקלופדיה בריטניקה (באנגלית) Editors of Encyclopaedia Britannica, [https://www.britannica.com/place/Udaipur-India Udaipur India], ENCYCLOPAEDIA BRITANNICA ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
גוואהטי

גוואהטי (באסאמית: গুৱাহাটী; באנגלית: Guwahati; בהינדי: गुवाहाटी) היא עיר גדולה בהודו. העיר ממוקמת במחוז אסאם שבמדינה ההודית אסאם. מספר התושבים בעיר היה 1,116,267 נכון ל-2020. גוואהטי היא העיר הגדולה ביותר באסאם בפרט ובאזור צפון-מזרח הודו בכלל. העיר דיספור, בירת אסאם, היא פרוור של גוואהטי. הטמפרטורה הממוצעת השנתית באזור גוואהטי היא 22.5 מעלות צלזיוס. החודש החם ביותר הוא אוגוסט, כאשר באותו החודש הטמפרטורה הממוצעת היא 28.8 מעלות צלזיוס, והחודש הקר ביותר בשנה הוא ינואר, כאשר באותו החודש הטמפרטורה הממוצעת היא 14.1 מעלות צלזיוס. כמות המשקעים השנתית הממוצעת היא 2,054 מילימטרים. החודש הגשום ביותר בשנה הוא יוני, כאשר ממוצע המשקעים בחודש זה הוא 360 מ"מ והחודש היבש ביותר בשנה הוא דצמבר, כאשר ממוצע המשקעים בחודש זה הוא 10. מדיה וקבצים בנושא גוואהטי בוויקישיתוף אתר האינטרנט הרשמי של גוואהטי (באנגלית) גוואהטי, באתר אנציקלופדיה בריטניקה (באנגלית) מידע ממפקד 2011 על העיר גוואהטי באתר מפקד 2011 (באנגלית). ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
ג'אמשדפור

ג'אמשדפור (בהינדי: ‏जमशेदपुर‏Ⓘ‏) היא עיר גדולה בהודו. העיר ממוקמת במחוז מזרח סינגבהום שבמדינה ההודית ג'הרקאנד. האקלים באזור ג'אמשדפור הוא טרופי. עונת הקיץ מתחילה באמצע מרץ ויכול להיות חמה במיוחד במאי וביוני. במהלך הקיץ הטמפרטורה הממוצעת נעה בין 35 ל-49 מעלות צלזיוס. הטמפרטורה המינימלית במהלך החורף היא 5 מעלות צלזיוס. ישנם גשמים עזים באזור ג'אמשדפור מיולי עד ספטמבר ובממוצע כ-1,200 מ"מ של גשם יורדים באזור ג'אמשדפור בשנה. העיר מדורגת במקום ה-36 ברשימת הערים המאוכלסות בהודו ובמקום הראשון במדינת ג'הרקאנד. בשנת 2019 בעיר היה 1,558,000 תושבים לערך. העיר היא הגדולה בג'הרקאנד. השפה הרשמית בג'אמשדפור היא הינדי, כאשר השפה המדוברת השנייה היא אורדו. שפות מדוברות אחרות בעיר הן בנגלית וטמילית. בעיר ישנה התפלגות של דתות: הדת הרשמית בעיר היא ההינדואיזם, המהווה ע"פ שנת 2011 כ-83.67% מהעיר. הדת השנייה בגודלה בעיר היא האסלאם, המהווה כ-6.95% מכלל העיר. דת הסיקיזם כוללת כ-4.12% מכלל האוכלוסייה. הנצרות מהווה כ-2.24% מהאוכלוסייה. דת הג'ייניזם כוללת כ-0.16 מהאוכלוסייה. והבודהיזם מהווה כ-0.09% מהאוכלוסייה. מדיה וקבצים בנושא ג'אמשדפור בוויקישיתוף אתר האינטרנט הרשמי של ג'אמשדפור ג'אמשדפור, באתר אנציקלופדיה בריטניקה (באנגלית) ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
מאדוראי

מאדוראי (בטמילית: மதுரை; באנגלית: Madurai; בהינדי: मदुरई) היא עיר גדולה בהודו. העיר ממוקמת במחוז מאדוראי שבמדינה ההודית טאמיל נאדו. מספר התושבים בעיר היה 1,561,129 נכון ל-2015. העיר אשר ממוקמת על גדות נהר הואיגאי מהווה יישוב מרכזי במשך אלפי שנים. אטרקציית תיירות בולטת בעיר היא מקדש מינאקשי שממוקם בלב העיר ומושך אליו אלפי תיירים ועולי רגל מדי שנה. מדיה וקבצים בנושא מאדוראי בוויקישיתוף אתר האינטרנט הרשמי של מאדוראי מאדוראי, באתר אנציקלופדיה בריטניקה (באנגלית) ערך זה הוא קצרמר בנושא יישובים בהודו. אתם מוזמנים לתרום לוויקיפדיה ולהרחיב אותו.
מילטון קינס

מילטון קינס (באנגלית: Milton Keynes, ‏האזנה‏Ⓘ‏) היא עיר גדולה (עיירה באופן רשמי) הממוקמת במחוז בקינגהאמשייר אשר בדרום-מזרח אנגליה. העיר נמצאת כ-72 ק"מ צפונית-מערבית ללונדון. בשנת 2011 מנתה העיר 229,941 תושבים. העיר, אשר נוסדה ב-1967, היא אחת מ"הערים החדשות" שנבנו באנגליה במהלך שנות ה-60 של המאה ה-20 במטרה לאפשר התרחבות עירונית באזור דרום-מזרח אנגליה. העיר ממוקמת באותו מרחק מאוקספורד, קיימברידג', לונדון ובירמינגהאם. העיר בקינגהאם, בירת המחוז, נמצאת במרחק של 20 דקות נסיעה בלבד ממילטון קינס. בעיר משחקת קבוצת הכדורגל מילטון קינס דונס. הולנד אלמיירה, הולנד מדיה וקבצים בנושא מילטון קינס בוויקישיתוף אתר האינטרנט הרשמי של מילטון קינס (באנגלית) מילטון קינס, באתר אנציקלופדיה בריטניקה (באנגלית) ערך זה הוא קצרמר בנושא יישובים באנגליה. אתם מוזמנים לתרום לוויקיפדיה ולהרחיב אותו.
הבנק המרכזי של אזרבייג'ן

הבנק הלאומי של אזרבייג'ן (באזרית: Azərbaycan Mərkəzi Bankı; באנגלית: Central Bank of Azerbaijan; ראשי תיבות: CBA) הוא הבנק המרכזי של אזרבייג'ן שנוסד ב-11 בפברואר 1992. נגיד הבנק הנוכחי הוא אלמן רוסטאמוב (אנ'). הבנק המרכזי של הרפובליקה של אזרבייג'ן פועל כרזרבה בנקאית באזרבייג'ן. החברה משמשת כחברת הנפקה החוקרת את מדיניות המדינה בתחום האשראי, מחזורי הכספים, ההסדרים השונים ויחסי המט"ח, וכן מסדירה את הפעילות הכוללת של המערכת הבנקאית. היא קובעת ומבצעת אמות מידה למדיניות המוניטרית ולשערי החליפין; הבנק מספק יציבות פיננסית, שירותי ניהול מזומנים, נושאי מטבע לאומי, שטרות בנק, מטבעות, מטבעות ההנצחה, כמו הוא גם מקבל ומחליף שטרות כסף פגומים, ומנהל מגוון של רפורמות ביצירת ופיתוח של מערכת התשלומים הלאומית. החברה הייתה ידועה בעבר בשם הבנק הלאומי של הרפובליקה של אזרבייג'ן ושינתה את שמה לבנק המרכזי של הרפובליקה של אזרבייג'ן במרץ 2009, ובסיסו הוא בבאקו. קיימים סניפים אזוריים בחחמ"ז, גאנג'ה, בילאסובאר, יבלך ונחצ'יבאן. Trend.Az, Parliament approves candidates for Azerbaijani Central Bank's board members, Trend.Az, ‏2010-03-16 (באנגלית) Федеральный закон №115-ФЗ о ПОД/ФТ ФРОМУ. Центральный банк Азербайджана продолжает работу по выполнению мер, направленных на противодействие отмыванию денег и финансированию терроризма., 115fz.ru (ארכיון) Central Bank of Azerbaijan opens primary school, Central Banking, ‏2010-10-21 (באנגלית) Navigator Business Award, www.nba.az (ארכיון) מדיה וקבצים בנושא הבנק המרכזי של אזרבייג'ן בוויקישיתוף אתר האינטרנט הרשמי של הבנק המרכזי של אזרבייג'ן הבנק המרכזי של אזרבייג'ן, ברשת החברתית פייסבוק הבנק המרכזי של אזרבייג'ן, ברשת החברתית אקס (טוויטר) הבנק המרכזי של אזרבייג'ן, ברשת החברתית אינסטגרם הבנק המרכזי של אזרבייג'ן, סרטונים בערוץ היוטיוב Azərbaycan Respublikasının Mərkəzi Bankı - İdarə Heyəti, www.cbar.az Central Bank of the Republic of Azerbaijan - Official available currency (mln. USD), www.cbar.az Azərbaycan Respublikasının Mərkəzi Bankı - Uçot faiz dərəcəsi, www.cbar.az Bloomberg, Company Overview of Central Bank of the Republic of Azerbaijan, ‏13-6-2019 ערך זה הוא קצרמר בנושא אזרבייג'ן ובנושא בנקים. אתם מוזמנים לתרום לוויקיפדיה ולהרחיב אותו.
קניון עזריאלי מודיעין

קניון עזריאלי מודיעין הנקרא גם קניון מודיעין הוא מרכז קניות מקורה אשר משלב עירוב שימושים, נמצא בסמוך לכיכר התחבורה במודיעין מכבים רעות והוא המרכז המסחרי הגדול בעיר ובסביבתה. קניון עזריאלי מודיעין הוא הקניון הראשון אשר נבנה במודיעין מכבים רעות. עלות בניית המתחם עלתה כ-500 מיליון שקלים. הקניון נפתח בשנת 2008 על ידי קבוצת עזריאלי. מתחם הקניון נמצא בצמידות לתחנה המרכזית של מודיעין ותחנת הרכבת מודיעין-מרכז. המתחם כולל שתי קומות מסחר, שתי קומות חניון תת-קרקעיות, אולם כנסים, שלושה בנייני משרדים ושלושה מבני מגורים אשר הדירות בהן להשכרה בלבד עקב סירובה של קבוצת עזריאלי לבנות בנייה המיועדת למגורים בניגוד לדרישות תוכנית בניין העיר אך קבוצת עזריאלי חדלה ממדיניות זאת בשנת 2017 עם ההכרזה על בניית מתחם עזריאלי טאון אשר נמצא בתל אביב-יפו. במהלך שנות פעילות הקניון הקניון הוצף במי גשמים פעמים רבות אשר רובן הגיעו לתקשורת הארצית. בשנת 2019 הודיעה קבוצת עזריאלי שהמתחם עומד לעבור הרחבה אשר תכלול אגף נוסף לקניון, שני מגדלים בני 14 קומות, במסגרת תוספת שטחי מסחר, משרדים, מגורים להשכרה ולראשונה במודיעין גם בית מלון וכ-400 מקומות חניה בארבעה מפלסים אשר יחוברו לחניון הקיים של הקניון. המתחם כולל מספר מבנים ואגפים: הקניון כולל שתי קומות מסחר. בין היתר בקניון פועלים סופרמרקט של רשת טיב טעם, סופרפארם, מועדון הכושר אגו, מאות בתי עסק וחנויות של מותגים מובילים כגון זארה, פול & בר, מנגו, אדידס, אמריקן איגל, קסטרו, פוקס, רנואר לצד רשתות בינלאומיות וארציות נוספות, מספר בתי קפה ומסעדות ביניהן רולדין, ארומה, גרג, ReBar, מאפה נאמן, ג'פניקה, ריבר וסניף של מקדונלד'ס. מתחם המזון המהיר בקומה העליונה מקושר ישירות אל בית יהונתן שהוא אחד משלושת בנייני המשרדים במתחם. לקניון שש כניסות להולכי רגל הנקראות שערים: שער מתתיהו, שער המכבים, שער הירידים, שער מודיעין, שער ירושלים, שער חשמונאים. הקניון דורג בשנת 2018 בין 15 הקניונים המובילים בישראל. מתחם למתחם ישנו חניון בן שתי קומות הכולל כ-1665 מקומות חנייה. חלק ממקומות החנייה במפלס התחתון מביניהם מוקצה עבור שוכרי דירות המגורים אשר נמצאות במתחם. החניון תחום לארבעה אזורים אשר לכל אחד מהם צבע אחר וכל אחד מהם מיועד לקשר לאזור שונה במתחם. ישנם שלושה מבני משרדים אשר כוללים בין היתר סניפים של קופות החולים מכבי, כללית ומאוחדת, בית רופאים, מכון כושר ומשרדים. הבניינים נקראים על שמם של שלושה מבניו של מתתיהו החשמונאי: יהונתן, אלעזר ושמעון. בתים אלעזר ושמעון כוללים שלוש קומות כל אחד ובית יהונתן אשר מקושר ישירות לקניון כולל קומה נוספת בה נמצא מכון הכושר. בין מפלס הקרקע לקומה השלישית בבית שמעון ממוקם אולם עינן אשר הוא אולם כנסים אשר נבנה עם המתחם. במקום שלושה מבני מגורים אשר הדירות בהם משמשות להשכרה בלבד, עקב מדיניות של קבוצת עזריאלי שלא לבנות בנייה למגורים. מבני המגורים נקראים על שמות של שלושה צמחים: רותם, אלון ואלה. מדיה וקבצים בנושא קניון עזריאלי מודיעין בוויקישיתוף אתר האינטרנט הרשמי של קניון עזריאלי מודיעין אלעד זוהר, חזאי, ‏צפו: הצפה בקניון מודיעין, באתר ‏מאקו‏, 15 בנובמבר 2011 נועם דביר ובועז פיילר, ישראל סוערת: קניון מודיעין הוצף, נזק כבד לרכוש, באתר ynet, 7 בינואר 2013 שלומי הלר, [https://www.kolhair-modiin.co.il/news/9351 גשם ירד ללא הפסקה: החניון של קניון מודיעין הוצף, כל העיר מודיעין, 05 במרץ 2019 נווית זומר, קניון עזריאלי מודיעין יתרחב - ויכלול גם מלון ראשון בעיר, באתר ynet, 2 באפריל 2019
Annabelle: Creation (פסקול)

Annabelle: Creation: Original Motion Picture Soundtrack הוא פסקול סרט האימה העל-טבעי האמריקאי "אנאבל: הבריאה" (2017), שהולחן על ידי המלחין ומפיק הסרטים הבריטי בנג'מין וולפיש. הפסקול יצא לאור ב-17 באוגוסט 2017, על ידי חברת התקליטים ווטר-טאוור מיוזיק. Annabelle: Creation הוא הפסקול הרשמי של סרט האימה העל-טבעי שובר הקופות "אנאבל: הבריאה" (2017), שיצא לאקרנים שבעה ימים לאחר צאתו. בתוך Annabelle: Creation נכללים שירים בסגנון האלקטרוני הקאנטרי והמוזיקה הקלאסית. כל שירי הפסקול פרט לשיר "Your Are My Sunshine", הולחנו על ידי המלחין ומפיק הסרטים הבריטי בנג'מין וולפיש. את השיר "Your Are My Sunshine", כתב צ'ארלס מיטשל, והוא מהווה כשיר הסיום של הסרט "אנאבל: הבריאה" (2017). השיר אשר הושמע בסצנות רבות בסרט היה, "Your Are My Sunshine", שנוגן באמצעות פטיפון, שניצב בחדרה של אנאבל. המוזיקה לשירים הולחנה על ידי בנג'מין וולפיש, פרט ל-"Your Are My Sunshine", שנכתב על ידי צ'ארלס מיטשל. מידע על האלבום Annabelle: Creation באתר MusicBrainz האלבום Annabelle: Creation באתר Discogs האלבום Annabelle: Creation באתר ספוטיפיי האלבום Annabelle: Creation באתר דיזר האלבום Annabelle: Creation באתר אפל מיוזיק soundtrackdreams.com - soundtrackdreams Resources and Information., www.soundtrackdreams.com (ארכיון) Girl ♡ Life, Girl ♡ Life, ‏2020-11-16 (באנגלית) Annabelle: Creation (Original Motion Picture Soundtrack) by Benjamin Wallfisch (באנגלית אמריקאית), נבדק ב-2019-04-05 Annabelle Creation: Original Motion Picture Soundtrack WaterTower Music, Annabelle Creation: Original Motion Picture Soundtrack WaterTower Music Annabelle: Creation, נבדק ב-2019-04-05 Hoàng Minh (2017-08-12), Annabelle You are my sunshine, נבדק ב-2019-04-05
משחקי גמדים

משחקי גמדים (באנגלית: Gnome Alone) הוא סרט קולנוע אמריקאי-קנדי בהנפשה ממוחשבת, מסוגת קומדיה ופנטזיה, שהופק על ידי Vanguard Animation,‏ 3QU Media ו-Cinesite. הסרט בוים על ידי פיטר לפניוטיס, ונכתב על ידי מייקל שוורץ וזינה זאפלו, על פי סיפורו של רוברט מורלנד. הסרט מספר על קלואי וליאם המשתפים פעולה כדי להילחם בטרוגים יחד עם גמדי הגינה בשביל להציל את העולם. הסרט הוקרן לראשונה בקפריסין וביוון ב-2 בנובמבר 2017. בישראל הסרט הוקרן לראשונה בדיבוב לעברית ב-14 בדצמבר 2017. ב-19 באוקטובר 2018, הסרט הופץ בנטפליקס ארצות הברית. אורך הסרט הוא כ-85 דקות, ושפת המקור שלו היא אנגלית. קלואי ואמה עוברות כל שבוע דירה, דבר שמונע מקלואי להכיר חברים. בסרט, קלואי ואמה עוברות לדירה שנמצאת בבית ישן ומוזר מלא בגמדי גינה. כשקלואי מגיעה הביתה לבד אחרי בית ספר, היא והשכן החטטן שלה, ליאם, מגלים שהגמדים הם בעצם יצורים חיים. לגמדים במשך המון שנים הייתה משימה להגן על כדור הארץ מפני יצורים קטנים ומפלצתיים הנקראים "טרוגים", אשר מנסים לפלוש לבית דרך מעבר מיקום אחר. קלואי וליאם משתפים פעולה עם גמדי הגינה, בשביל להילחם באיום הפלישה ולהציל יחד את העולם. הדיבוב העברי בוים על ידי עמיחי בר טוב, והופק על ידי גל לוי. הסרט היה אמור להתפרסם לראשונה ב-13 באוקטובר 2017, אבל יום לפני תאריך הפרסום הוחלט שיפורסם ב-2 במרץ 2018. בסופו של דבר הסרט הופץ ב-20 באפריל 2018 באמריקה הלטינית, אירופה ואסיה. מאוחר יותר הסרט פורסם בנטפליקס ארצות הברית ב-19 באוקטובר 2018. בקפריסין, יוון, רומניה וישראל הסרט הוקרן לראשונה בחודשי נובמבר ודצמבר בשנת 2017. משחקי גמדים, ברשת החברתית אקס (טוויטר) "משחקי גמדים", במסד הנתונים הקולנועיים IMDb (באנגלית) "משחקי גמדים", באתר נטפליקס "משחקי גמדים", באתר Rotten Tomatoes (באנגלית) "משחקי גמדים", באתר Metacritic (באנגלית) "משחקי גמדים", במסד הנתונים הקולנועיים KinoPoisk (ברוסית) משחקי גמדים, במיזם "אישים" לתיעוד היצירה הישראלית